KOKKUVÕTTED 8 LAUDKONNA ARUTELUST (29.04.2015)

1. Laudkonna liikmed olid: A. Kaus, I. Saarela, M. Keis, A. Reinumägi, J. Järva, S. Jõemaa ja lisatud lapsevanem Anne …

Mida peab laudkond hariduses väärtuslikuks, mille üle ollakse uhke?

* Oluline on erinevate haridustasemete kättesaadavus (alusharidusest gümnaasiumini) ja suurepärane õpi- ja kasvukeskkond (remonditud ja infotehnoloogiliselt võimekad koolid)
* Võimalused huvihariduseks (muusika-, kunsti- ja spordikool) ja koolides huvitegevuseks (rolli mängib rahastamine ja inimene, kes omab vajalikke oskusi)
* Gümnaasiumi olemasolu (perede võimalused last koolitada on erinevad – kõik ei jõua „kaugele ära“)
* Koostöö piirkonna koolide ja lasteaedade vahel toimib (meenutati Lipupäeva; laste laulu- ja tantsupidusid piirkonnas; muusikakooli kontserte valla koolides, jms)

Probleemid, sõlmküsimused Põltsamaa piirkonna hariduselus?

* Koolivõrgu ebastabiilsus – mõeldi seda teavet, mis aeg-ajalt levib „koolivõrku tuleb korrastada! ja sel eesmärgil eeldatavasti kaotatakse üks või teine kool“ – see ajab segadusse vanemaid ja targem on laps siis sinna või tänna kooli saata … - tulem: kaotatakse potentsiaalset õpikontingenti
* Õpilaste arvu kahanemine (ka eelnevaga seotud) ja õpetajaskonna vananemine – noor õpetaja ei tule 0,3, 0,5 jne ametikoha peale, kus teenistus nigelavõitu … - tulem: õpetajakoolituses vaja muutust
* Vanem tõi välja probleemi, kus märkis, et on vastuvõetamatu olukord kui lasteaiad on kollektiivpuhkustel – lasteaed peab töötama läbi aasta ja puhkused tuleb rühmade haaval hajutada – tulem: laps pannakse linna lasteaeda, siis ei pea suve pärast muretsema
* Laudkonna noorim liige tõi välja suhtlusprobleemi – noored vestlevad ka paari meetri kaugusel üksteisest vaid mobiiliga – seda ka koolis nii tunnis kui vahetunnis jne. tulem: sotsiaalsete probleemilahendusoskuste hääbumine; võõrandumine

Juttu oli ka lasteaiaõpetajate ja abide töötasust – HTM peab seda ju kohaliku OV pärusmaaks – laudkonnas arvati, et sellega peab tegelema tõsiselt volikogu, sest kaadri vananemine ja väike töötasu ei too piirkonda ka haritud noori LA õpetajaid.

SÕLMKÜSIMUSED, MIS JÄID MEIE LAUDKONNA LAHENDADA

1. ÕPILASED EI SEOSTA ÕPET REAALSUSEGA JA ÕPETAJAD EI OLE ERINEVATE ALADE SPETSIALISTID
2. ELUKAUGE HARIDUS

* VASTUOLU MIDA OOTAVAD ETTEVÕTJAD JA MIDA ANNAB KOOL
* ERINEVAD VALIKUD PUUDUVAD
* ÜLDHARIDUSES VÄHE LOOVUST

LAHENDUSED:

**Kaasamine** – ettevõtjate koostöö koolidega st karjääritunnid, õppekäigud, külalisesineja

/OV ja ettevõtjad: vaja planeerimine kooli eelarves, et õppekäike läbi viia; vaja ka teavet, millisesse ettevõttesse millisel kuul on kool oodatud, sest tegevus tuleb planeerida – sellid /õpipoisid jms; töövarjupäeva jooksul mõistlik analüüs nähtust ja arusaam, mida teada sain; /

**Praktika ettevõttes** – paljudes EL riikides III kooliastme esimesel aastal on õpilased nädala praktikal ja täidavad õpimapi ameti kohta (isikuomadused, ajaplaneerimine, töö intensiivsus, …)

/ kool ja ettevõtja: ettevõtjatel tuleb näidata koolile sh õpilasele, millist töötajat nad eelistavad/

**Hobioskuste rakendamine täiskasvanute poolt** – huviringides on eelistatud olukorras tüdrukud (huviringe juhendavad enamasti naisõpetajad), poisse huvitav robootika, tehnika, enesekaitse vms ala ei leia juhendajaid; kas siinkohal aitaks üleskutse …?

**Vähene loovus** – loovuse arutelu päädis laudkonnas viibiva vanema ja klassiõpetaja vaidlusega. Raske on välja tuua olulist, sest arusaam loovusest oli meeliülendavalt erinev. Seda leiti küll, et loovus iseenesest on väärtus ja sellega on mõistlik tegeleda nii kodus kui koolis. Probleemidele lahenduse otsimine ja selle võimalik leidmine oleneb sellest, mis sa kodust-koolist lõpuks eluks kaasa saad. Vanemad ei hooma siiski, et kool on palju muutunud nende kooliajaga võrreldes. On otsatu hulk müüte.

/kool ja OV – kooli hoolekogude tõhusam tegevus õppekavade tutvustamisel; vanemakoolitused just uuenenud õppekava ja hindamiskäsitluse tutvustamiseks; koolis vanemate koosolekute temaatika mitmekesistamine (nt loovuse teemast erialaspetsialistide abil –T. Kuurme?).

Lugupidamisega

Sirje Jõemaa