Rühmatöö nr 1

**Olemasoleva tunnustamine.**

* Toimiv koostöö lasteaedade ja kooli vahel.
* Õppimine ruumist väljas (lasteaialapsed ja algklasside õpilased külastavad erinevaid ettevõtteid, õuesõppetunnid)
* Kaasav haridus lasteaias ja algkoolis. Erivajadusega õpilastele on antud võimalus õppida tavakoolis, käia lasteaias, arvestatakse individuaalsust.
* On olemas alus-, põhi-, gümnaasiumi- ja kutsehariduse omandamise võimalus samas piirkonnas.
* Kodu lähedane lasteaed ja kool. Maakoolides/lasteaedades väikesed rühmad ja klassikollektiivid.
* Digiajastule üleminek. Julgus kaasa minna uuendustega.
* Kogemustega, innovaatilised, toetavad, abivalmid õpetajad. (Õpilase arvamus).
* Mitmekesine huviharidus. Lapsed osalevad suures osas huviringides.

Rühmatöö nr 2

**Piirkonna hariduselu ees seisvate sõlmküsimuste sõnastamine.**

* Haldusreform juhul, kui Jõgevamaast saab 1 omavalitsus. (Oht, et mingid haridusteenused võivad selle stsenaariumi korral kaduda Põltsamaa piirkonnast ja koonduda Jõgevale. Hariduse kättesaadavaus siin võib kannatada)
* Väljaränne- kolivad ära vanemad, lähevad ära ka lapsed.
* Vananev õpetajaskond.

Arutlesime ka raha nappuse ja kasutamise üle. ( Teatri, teaduskeskuste, raba jms kasutamine on seotud väljaminekutega. Kust leiaks omavalitsus raha? Või peaks tulema see riigi eelarvest?)

Rühmatöö nr 3

**Tuleviku kujundamine, lahenduste otsimine, tegevuskava koostamine.**

Probleem: Haridust sh kooli ja õpetajat hinnatakse riigieksamite ja tasemetööde järgi.

* Probleem muutuks olematuks kohe, kui riigi tasandil kaotataks ära eksamid ja tasemetööd. -HTM
* Jätta ära pingeridade koostamine ja võrdlemine. – Ajakirjanikud, HTM, omavalitsus, kooli juhtkond, lapsevanemad.
* Ei tasu tulemustest tekitada endale „TONTI“ ja seda ise ka kartma hakata. – Meie ise ehk kooli juhtkond, õpetajad, lapsevanemad.
* Negatiivsele kuvandile vastukaaluks tuleb leida enda positiivsed ja tugevad küljed ning toetuda järelduste tegemisel nendele. Omavalitsus, kooli juhtkond, õpetajad, lapsevanemad.